A son
coventadis la ocupazion par trê dîs dai locâi de sede provinciâl
dal Partît Socialist a Baiona / Bayonne e la menace di gnovis
manifestazions de bande de organizazion Seaska, che e met adun
professôrs e gjenitôrs dai fruts che a frecuentin lis scuelis a
imersion in lenghe basche (ikastolas), par otignî un incuintri tra i
rapresentants dal guvier francês e i delegâts di cheste e di altris
organizazions des scuelis parificadis che a doprin une lenghe
minoritarie. Al centri dal incuintri e je la cuistion dal
finanziament di chestis scuelis che intal stât francês a son lis
unichis là che basc, ocitan, catalan, breton e alsazian a son
dopradis tant che lenghis di insegnament. A discjadenâ il probleme
al è stât il prefet vicjari di Baiona che al à blocât il decret
di finanziament decidût dal comun di Hendaia / Hendaye pe costruzion
di une gnove scuele in lenghe basche su la fonde de cussì clamade
leç Falloux, une leç dal 1850 che no previôt pes scuelis privadis
la pussibilitât di finanziaments de bande dai ents locâi. Si trate
di un proviodiment che nissun al veve mai doprât par intervignî su
cheste materie, ma che al rapresente cumò un precedent che al riscje
di blocâ un canâl finanziari fondamentâl pe esistence di chestis
realtâts no dome intal Paîs Basc dal Nord (Ipar Euskal Herria), ma
ancje ta chês altris comunitâts minorizadis dal stât francês.
Font:
Le Journal du Pays Basque, 09/07/13; SudOuest France, 10/07/13
lij_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn fra_Latn